CELEX: 62019TN0071
Language: hu
Date: 2019-02-06 00:00:00
Title: T-71/19. sz. ügy: 2019. február 6-án benyújtott kereset — BMC kontra Európai Bizottság és Tiszta Égbolt 2 közös vállalkozás

1.4.2019   
            
            
               HU
            
            
               Az Európai Unió Hivatalos Lapja
            
            
               C 122/24
            
         
      2019. február 6-án benyújtott kereset — BMC kontra Európai Bizottság és Tiszta Égbolt 2 közös vállalkozás
      (T-71/19. sz. ügy)
      (2019/C 122/27)
      Az eljárás nyelve: olasz
      
         Felek
      
      
         Felperes: BMC Srl (Medicina, Olaszország) (képviselők: S. Dindo és L. Picotti ügyvédek)
      
         Alperesek: Európai Bizottság és Tiszta Égbolt 2 közös vállalkozás
      
         Kérelmek
      
      A felperes azt kéri, hogy a Törvényszék semmisítse meg a Tiszta Égbolt 2 egység 2018. december 6-i határozatát, amely megerősíti a 2018. október 10-i azon határozatot, amelyben a Tiszta Égbolt 2 nem találta finanszírozhatónak a H2020-CS2-CFP08–2018–01, motorszellőztető-rendszerek és a forgószárnyak jegesedése elleni védelmi rendszerekre vonatkozó ajánlattételi felhívással kapcsolatos 831874. sz. ajánlatot.
      
         Jogalapok és fontosabb érvek
      
      A felperes benyújtotta részvételi jelentkezését a H2020-CS2-Fp08–2018–01 ajánlattételi felhívásra (Clean Sky 2 Call for proposals 08), amelyet a Tiszta Égbolt 2 vezetett, és amelynek tárgya egy motorszellőztető-rendszer és a forgószárnyak jegesedése elleni védelmi rendszerek kifejlesztése volt (integrating a removable anti-ice system).
      A felperes azt állítja, hogy jelenleg ő az egyetlen olyan vállalkozás a világon, amely megoldotta a helikopterek jeges környezetben történő repülése biztonságának egyik kérdését.
      E tekintetben arra hivatkozik, hogy bár a hirdetmény éppen azon igényt tartalmazta, hogy a jégmentesítő rendszer kifejlesztésére irányuló ajánlatokat nyújtsanak be, a Tiszta Égbolt 2 (vagyis a pályázattal megbízott egysége) úgy ítélte meg, hogy a felperes ajánlata nem éri el a hirdetményben előírt küszöbértéket.
      E határozat az eljárási szabályoknak a következő okok miatt történő megsértése miatt hibás:
      
                  1.
               
               
                  Az 1290/2013/EU rendelet „Kiválasztási és odaítélési kritériumok” című 15. cikkének megsértése (a tekintetben is, hogy a jogszabályban előírtakhoz viszonyítva köztes pontozást is alkalmaztak), valamint az EUMSZ 296. cikk és az Alapjogi Charta 41. cikke szerinti indokolási kötelezettség megsértése.
               
            
                  2.
               
               
                  A jelen ügyben fennáll a hatáskörrel való visszaélés, mivel a három kritérium közül mindegyik tekintetében olyan (köztes) pontozást alkalmaztak, amelyet nem ír elő a beérkezett ajánlatok értékelésére szolgáló pontozási rendszer.
               
            
                  3.
               
               
                  A jelen ügyben fennáll a hatáskörrel való visszaélés, mivel hibás volt a vizsgálat és elferdítésre kerültek a tények, és különösen nem garantálták azokat a célkitűzéseket, amelyeket a jogi aktusnak meg kellett volna valósítania.